DJEČJI VRTIĆ MASLAČAK PAKRAC

KLASA: 601-02/24-05/04

URBROJ: 2177-9-3-3-24-4

U Pakracu, 29. veljače 2024. godine

Na temelju članka 34. Zakona i fiskalnoj odgovornosti (NN 111/18), članka 3. Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila (NN 95/19) i članka 48. Statuta Dječjeg vrtića Maslačak Pakrac, KLASA: 601-02/22-02/04, URBROJ: 2162-01-03-22-1, Upravno vijeće na svojoj 35. sjednici održanoj dana 29. veljače 2024. godine donosi

ODLUKU

o ostvarivanju i korištenju vlastitih prihoda Dječjeg vrtića Maslačak Pakrac

Članak 1.

Ovom Odlukom uređuje se ostvarivanje i korištenje vlastitih prihoda Dječjeg vrtića Maslačak Pakrac (u daljnjem tekstu: Dječji vrtić).

Članak 2.

Dječji vrtić ostvaruje vlastite prihode:

* od uplata roditelja/skrbnika djece za verificirane i od strane osnivača odobrene cjelodnevne i kraće programe
* od naknade za davanje u zakup opreme
* od kamata.

Članak 3.

Ostvareni vlastiti prihodi Dječjeg vrtića zadržavaju se na računu Dječjeg vrtića, a moraju se koristiti za sljedeće namjene:

* materijalno-financijske rashode nastale realizacijom programa i aktivnosti
* podizanje kvalitete odgojno-obrazovnog rada
* troškove seminara i stručnih usavršavanja radnika
* ostale rashode vezane za redovno poslovanje koje ne financira Osnivač.

Za troškove koje Dječji vrtić financira iz vlastitih prihoda nije potrebna suglasnost Osnivača.

Članak 4.

Prihodi od donacija prvenstveno se koriste u svrhe i na način predviđen ugovorom o donaciji.

Članak 5.

Računovodstvo Dječjeg vrtića iskazuje prihode i izdatke prema izvorima prihoda utvrđenim ovom odlukom, a prema pozitivnim propisima koje uređuju proračunsko računovodstvo.

Dječji vrtić je dužan dostaviti Osnivaču izvještaj na šestomjesečnoj i godišnjoj razini o ukupnim ostvarenim vlastitim prihodima i troškovima kroz zakonske obrasce.

Članak 6.

Ova Odluka stupa na snagu danom donošenja te se objavljuje na oglasnoj ploči i mrežnoj stranici Dječjeg vrtića.

PREDSJEDNIK UPRAVNOG VIJEĆA

Tomislav Novinc, mag. prim.educ.